Na osnovu člana 29 stav 2, 34 stav 3 i 40 stav 1 Zakona o državnoj imovini (“Službeni list Crne Gore”, br. 21/09, 40/11), člana 38 stav 1 tačka 9 Zakona o lokalnoj samoupravi ( „Službeni list Crne Gore“, br.2/18, 34/19, 38/20), člana 54 stav 1 tačka 12 Statuta Glavnog grada ( „Službeni list Crne Gore – opštinski propisi“, br.08/19, 20/21 ) i Odluke Vlade Crne Gore o davanju prethodne saglasnosti, broj 04-3749 od 22.07.2021. godine**,**  Skupština Glavnog grada - Podgorice, na sjednici održanoj 29. oktobra 2021. godine, donijela je -

### O D L U K U

**o prodaji građevinskog zemljišta označenog kao UP3, u zahvatu DUP-a “Čepurci - dio”, u Podgorici**

**Član 1**

Prodaje se građevinsko zemljište u zahvatu DUP-a “Čepurci - dio” ( “Sl.list Crne Gore - opštinski proprisi”, br.32/18 ), označeno kao:

* urbanistička parcela broj 3, površine 1547m2, koju čine kat.parcela broj 3906/55, površine 1543m2, kat.parcela broj 3906/111, površine 3m2 i kat.parcela broj 3906/112, površine 1m2, iz lista nepokretnosti broj 3217 KO Podgorica III.

Na navedenoj urbanističkoj parceli planirana je izgradnja objekta namjene centralne djelatnosti, maksimalne spratnosti P+2+Pk.

**Član 2**

Procijenjena vrijednost građevinskog zemljišta iz člana 1 ove odluke iznosi 356,00 eura po 1m2, shodno procjeni tržišne vrijednosti nepokretnosti Komisije za procjenu vrijednosti građevinskog zemljišta i objekata u imovini Glavnog grada - Podgorice, broj 13-460/18-320 od 23.11.2020.godine, i ista će se u postupku prodaje koristiti kao minimalna cijena.

**Član 3**

Prodaja zemljišta iz člana 1 ove odluke vršiće se naosnovu prikupljenih ponuda, po javnom pozivu koji će objaviti Direkcija za imovinu u jednom dnevnom listu i na internet stranici Glavnog grada - Podgorica.

**Član 4**

Ovlašćuje se Direkcija za imovinu da formira komisiju za sprovođenje postupka prodaje po javnom pozivu, kao i da sa najpovoljnijim ponuđačem zaključi ugovor o kupoprodaji građevinskog zemljišta opisanog u članu 1 ove odluke.

**Član 5**

O realizaciji ove odluke gradonačelnik će informisati Skupštinu Glavnog grada, kroz godišnji izvještaj o radu.

**Član 6**

Sredstva ostvarena prodajom nepokretnosti iz člana 1 ove odluke, koristiće se za ulaganja u infrastrukturu i druge kapitalne investicije od značaja za Glavni grad*.*

**Član 7**

Ova odluka stupa na snagu danom objavljivanja u “Službenom listu Crne Gore - Opštinski propisi”.

Broj: 02-016/21- 947

Podgorica, 29. oktobar 2021. godine

**SKUPŠTINA GLAVNOG GRADA - PODGORICE**

 **PREDSJEDNIK SKUPŠTINE**

 **dr Đorđe Suhih**